cyanic-selkie/wikianc huggingface dataset:
Ալմա Դոյչեր
Մոխրոտիկը (2015)
«Մոխրոտիկը» Ալմա Դոյչերի երկրորդ լիամետրաժ օպերան է և հիմնված է համանուն հեքիաթի վրա։ Die Zeit գերմանական թերթին տված հարցազրույցում հեղինակը պատմել է, որ այդ ստեղծագործության վրա սկսել է աշխատել 2013 թվականին, իսկ 2 տարի անց՝ 2015 թվականի հուլիսին, կայացել է պրեմիերան, ընդ որում անավարտ նախերգանքը պատրաստ էր «կատարումից մի քանի օր առաջ» ։ Դոյչերը նշում է, որ Մոխրոտիկի մասին պատմության իր տարբերակն էականորեն տարբերվում է ավանդական հեքիաթից հիմնականում այն պատճառով, որ ամբողջ ուշադրությունը կենտրոնանում է երաժշտության վրա, ինչը սյուժեի կենտրոնական մասն է։ Այս օպերայում խորթ մայրն ունի օպերային թատերախումբ, խորթ քույրերը 2 անտաղանդներ են, իսկ Մոխրոտիկը երիտասարդ կոմպոզիտոր է, որի գլխում «ծագում են գեղեցիկ մեղեդիներ»։ Նա փնտրում էր բանաստեղծ արքայազնի, և, վերջ ի վերջո, մեղեդին գտնում է իր բանաստեղծությունը։ «Ես ուզում էի, որ Մոխրոտիկը մտածեր ինքնուրույն, այնպես, ինչպես ես,– ասում է Ալմա Դոյչերը:– Այդ պատճառով էլ ես նրան կոմպոզիտոր եմ դարձրել» ։ Այն բանից հետո, երբ Մոխրոտիկը կեսգիշերին հեռանում է պարահանդեսից, արքայազնը փնտրում է ոչ թե այն աղջկան, որի հագով կլիներ բյուրեղապակե կոշիկը (ինչպես ավանդական հեքիաթում է), այլ նրան, ով հորինել էր հիասքանչ մեղեդին ։
«Մոխրոտիկը» օպերայի պրեմիերան Յուլյա Պևզների բեմադրությամբ տեղի է ունեցել 2015 թվականի հուլիսին Կֆար-Բլյումում (Իսրայել) անցկացված կամերային երաժշտության փառատոնի ժամանակ։ Բացի այդ, նույն թվականին Ալման Մոխրոտիկի արեան կատարել է Google Zeitgeist իր ելույթի ժամանակ։ 2016 թվականի դեկտեմբերին Վիեննայում Զուբին Մեթայի հսկողությամբ և հովանավորությամբ կայացել է Ալմա Դոյչերի «Մոխրոտիկը» լիամետրաժ օպերայի եվրոպական պրեմիերան ։
Ստեղծագործական վարպետություն
Դոյչերն իր մանուշակագույն պարանը նկարագրում է որպես ստեղծագործական գործընթացի «կախարդական և առանցքային մասը». «Ես թափահարում եմ այն, և մեղեդին գեղգեղում է իմ գլխում» ։ 2015 թվականին BBC News ստուդիան ներկայացրել է տեսագրություն, որտեղ Ալման, երգելով հանպատրաստից մեղեդին, պարան է խաղում իրենց տունը շրջապատող այգում ։ Մեղեդին գալիս է նաև երազում այնպիսի դասական ստեղծագործությունների հետ, ինչպիսին է Ջուզեպպե Տարտինիի «Սատանայի դայլայլը»։ Ներկայացնելով մի այդպիսի ստեղծագործություն-երազ (թեմա դաշնամուրային մի-բեմոլ վարիացիաներով), Ալման պատմել է. «Ես արթնացա և, որպեսզի չկորցնեի մեղեդին, ամբողջը գրեցի նոթատետրումս։ Դրա համար ծախսեցի մոտ 3 ժամ։ Իմ ծնողները չհասկացան, թե ինչու եմ ես առավոտվանից այդպես հոգնած ու չեմ ուզում վեր կենալ» ։
Քնելուց առաջ նա կարգավորում է ձայնագրիչը ։ Իր առաջին՝ «Երազներ մաքրողը» օպերայի լիովին ձևավորված հատվածները նա նույնպես լսել է երազում ։ Ալմայի ոգեշնչման աղբյուրն է երևակայական «Տրանսիլվանյան երկիրը»՝ բնակեցված հրաշալի երաժիշտներով. «Ես իմ երկիրն ստեղծել եմ իմ սեփական լեզվով և հիանալի կոմպոզիտորներով։ Ահա նրանց անունները՝ Անտոնին Յելլոուինկ, Աշի, Շելլ և Ֆլորա»։
Ալմա Դոյչերը համարում է, որ իր ստեղծագործության թվացյալ ինքնաբուխ ոճը բարդացնում է դժվարին աշխատանքը. ստեղծել լուրջ գործեր, երբ թռուցիկ գաղափարը կամ սկզբնական անկաշկանդ մեղեդին միայն առաջին մասն է երկար ու տքնաջան գործընթացի։ Google Zeitgeist-ին տված հարցազրույցում կոմպոզիտորը հստակ արտահայտել է իր վերաբերմունքն այդ խնդրի վերաբերյալ. «Շատերը մտածում են, որ ստեղծագործելու ամենից աշխատատար մասը գաղափարի ծնունդն է, բայց, ըստ էության, ես չունեմ այդ խնդիրը։ Ամենից դժվարն այդ գաղափարը մշակելն է, զարգացնելը և հետագայում այլ գաղափարների հետ զուգորդելը։ Հեշտ է «ապուրի մեջ գցել» բազմաթիվ տարբեր բաղադրիչներ, որոնք ոչ մի դեպքում չեն համապատասխանում իրար։ Անհրաժեշտ է մշակել և միավորել, համաձայնեցնել և հղկել։ Դրա համար պետք է ժամանակ և համբերություն...» : Բացի այդ՝ նրա հայրը իսրայելական Haaretz թերթին տված հարցազրույցում նշել է, որ Ալմայի ներշնչանքն ընդգծված ներդաշնակության խորն ըմբռնումն է։ Որպես օրինակ նա անդրադարձել է դստեր կատարմամբ Յոզեֆ Հայդնի սոնատին. «Նրա ունկնդիրների մեծ մասը նրան ընդունում է որպես գեղեցիկ և հանելուկային, սակայն Ալմայի համար դա ծանոթ ներդաշնակ պրոգրեսիայի «բաց գիրք է»» ։
Քննադատների արձագանքներ
Կոմպոզիտոր Յորգ Վիդմանը Դոյչերին անվանել է «արտասովոր երևույթ» և նշել, որ նախկինում ինքը երբեք չի հանդիպել նման տաղանդի, ինչպիսին նա ունի ։
Հետագայում արձագանքները սերտորեն կապված էին Դոյչերի ստեղծագործությունների և ելույթների հետ։ Ըստ The Guardian օրաթերթի տվյալների՝ դիրիժոր Սայմոն Ռեթլը հայտարարել է, որ «միանգամայն զարմացած է» նրանով ։ Ըստ Daily Telegraph օրաթերթի՝ դաշնակահար և դիրիժոր Դանիել Բարենբոյմը նրա մասին ասել է. «Այն ամենը, ինչ չի կարելի սովորել, նա արդեն ունի» ։ Դիրիժոր Զուբին Մեթան Դոյչերին անվանել է երաժիշտների երիտասարդ սերնդի ներկայացուցիչ, որն արժանի է հատուկ ուշադրության. «Անցած տարի նա եկավ իմ համերգին, երբ մենք ներկայացնում էինք «Չղջիկները» ... նա երբեք չէր լսել այդ օպերետը, բայց այն մեկնաբանեց որպես հասուն և կրթված երաժիշտ» ։
Դաշնակահար և մանկավարժ Արիե Վարդին այսպես է ներկայացրել իր առաջին հանդիպումը Դոյչերի հետ. «Ինձ պատմել էին, որ նա վունդերքինդ է, բայց սովորաբար ես թերահավատորեն եմ վերաբերվում այդ տերմինին, թերահավատորեն և՛ նրան, ում այդ տիտղոսը պատկանում է, և՛ նրան, ով այդ տիտղոսը շնորհել է... Չնայած իմ կողմնակալ վերաբերմունքին՝ այն պահին, երբ ես միջանցքում տեսա այդ աղջկան, և նա ողջունեց ինձ, անհնար էր նրան չսիրելը... Ես զգում եմ, որ Ալմայի շնորհիվ հրաշքը չի անհետանում, չէ՞ որ նա այդպիսի լայն հեռանկարներ ունի»։
Գերմանացի ջութակահարուհի Աննե-Սոֆի Մուտտերը նշում է, որ ջութակ, դաշնամուր նվագելու կատարողական արվեստում և հեղինակային ստեղծագործություններում այդ աղջկա ձեռքբերումները բացարձակապես արտասովոր են. «Արդեն այդ տարիքում նրա երաժշտական ինտուիցիան և արտահայտելու կարողությունները ցույց են տալիս նրա բացառիկ տաղանդը» ։
Իսրայելացի կոմպոզիտոր և երաժշտագետ Ռոն Վեյդբերգը այսպես է բնորոշել Դոյչերի ստեղծագործությունները. «Ալմայի ամենագլխավոր տաղանդն իր ներաշխարհն ու իր ստեղծած մեղեդին կատարելապես համաձայնեցնելու ունակությունն է։ Դրանք գեղեցիկ են, քանի որ արտացոլում են նրա ներաշխարհը։ Շատ քիչ կոմպոզիտորների է հաջողվում ստեղծել այնպիսի երաժշտություն, որը մնում է մեր հիշողության մեջ և հասանելի է լինում բոլոր նրանց, ովքեր լսում են այն։ Ալման այդպիսի կոմպոզիտորներից մեկն է, և հենց այդ պատճառով մենք համոզված ենք՝ մեղեդին, որ նա գրում է, ընդմիշտ կմնա մեզ հետ» ։
Սկսած 2010 թվականից ՅուԹյուբում Ալմա Դոյչերի պաշտոնական կայքում գրանցվել է ավելի քան 3 միլիոն դիտում ։
Համեմատություն Մոցարտի հետ
Դոյչերը բազմիցս համեմատվել է Մոցարտի հետ, սակայն Ալման ինքը կտրականապես մերժում է նման համեմատությունը՝ հայտարարելով, որ «նույնիսկ եթե ինքը կրկին գրի այն, ինչ գրել է Մոցարտը, դա ձանձրալի կլինի»։ Իրեն դուր է գալիս լինել Ալման, ոչ թե Մոցարտը ։ Ընտանիքը նույնպես չի խրախուսում այդ համեմատությունը, իսկ աղջկա հայրն արդարացիորեն պնդում է, որ «մարդկության պատմության մեջ եղել է միայն մեկ Մոցարտ»։ Գայը չի ցանկանում, որ աղջիկն իրեն զգա այլ կոմպոզիտորների հետ համեմատված լինելու ծանրությունը ։ Երբ Ալմային հարցնում են նրա երաժիշտ կուռքերի մասին, նա նշում է Մոցարտին, Ֆրանց Շուբերտին և Պյոտր Չայկովսկուն։
Կրթություն և առօրյա
Նա ստանում է տնային կրթություն։ 5 տարեկանում ծնողները նրան գրանցել են դպրոցում, բայց ուսուցման գործընթացն աղջկա մոտ ձանձրույթ, շփոթ և անբավարարություն է առաջացրել ։ Այն հարցին, թե ապագայում կցանկանա դպրոց գնալ, Ալման պատասխանել է. «Ես բոլորովին չեմ ուզում դպրոց գնալ։ Ինձ պետք է գնալ զբոսանքի, մաքուր օդ շնչել ու կարդալ» ։
Ստեղծագործական գործունեությունը, գործնական պարապմունքները և երաժշտական լսումներն օրական տևում են 5 ժամ։ Ալման տնային ուսուցմամբ զբաղվող այլ ընտանիքների հետ այցելում է զանազան միջոցառումների, գնում է էքսկուրսիա։ Ալմայի կրտսեր քույրը՝ Հելենը և ընկերների մեծ մասը նույնպես սովորում են տանը։ Ծնողները համարում են, որ դստեր բնածին ստեղծագործական կարողություններն անհրաժեշտ է զարգացնել։ Ալմայի տնային ուսուցումն այդ համոզմունքի և անգլիական դպրոցի չափազանց երկար ուսումնական օրվա հետևանք է ։ Բացի այդ՝ Ալմայի հայրը անգլիական ավանդական երաժշտական կրթության, քննական համակարգի և մեխանիկական ուսուցման հակառակորդն է ։
Դաշնամուրի և ջութակի դասարանում Ալմային խորհուրդներ են տալիս Սուրեյ կոմսության Իեհուդի Մենուհինի դպրոցի մանկավարժները։ Բացի դրանից՝ Սկայպի օգնությամբ նա հանպատրաստից ստեղծագործության դասեր է ստանում շվեյցարաբնակ երաժիշտ Թոբիաս Գրեմից ։
Նա երաժշտական երկ հորինելու տեսության մշտական ուսուցիչ չունի, բայց «... ժամանակ առ ժամանակ նրան օգնում են մի քանի լավ մասնագետներ, ի լրումն դրա՝ Ալման շատ է պարապում ինքնուրույն» ։
2010 թվականին Գայ Դոյչերը դստեր երաժշտական գործունեությունը ներկայացրել է որպես նրա երևակայության հիմնական մաս ։ Ալման իր կյանքի առաջին տարիներին եղել է հոր՝ մասնագիտական ուսումնասիրությունների հետ կապված լեզվաբանական գիտափորձերի օբյեկտը ։ Ինչպես հաղորդում է The Nation շաբաթաթերթը, նա համոզված է՝ երբեք նրան չի պատմի այն մասին, որ երկինքը «կապույտ է», քանի որ հնագույն մշակույթներում երկինքը նկարագրելու համար այդ տերմինը երբեք չի օգտագործվել։ Ալմայի գիտակցության մեջ պարզ երկինքն ընկալվում է որպես «սպիտակ»։ 2010 թվականին Գայ Դոյչերը այդ մասին գրել է իր «Լեզվաբանության հայելու մեջ. ինչու լեզվական մյուս մշակույթներում աշխարհն այլ տեսք ունի» գրքում ։
Կատարողական գործունեություն
Որպես մենակատար՝ Ալմա Դոյչերը Իսրայելի ֆիլհարմոնիկ նվագախմբի հետ ելույթ է ունեցել Օվիեդոյի ֆիլհարմոնիայում, ելույթ է ունեցել նաև Երուսաղեմի սիմֆոնիկ նվագախմբի և Ուելսի ազգային օպերայի նվագախմբի հետ։
Ըստ Ալմայի՝ երաժշտության կատարումը, հատկապես լսարանի առջև, իրեն մեծ ուրախություն է պարգևում ։ Ծնողները հաղորդել են դստեր ելույթների սահմանափակման մասին՝ պատճառաբանելով, որ ընտրում են նրա համար առավել բարենպաստ և օգտակար տարբերակները ։ Ալման ելույթ է ունեցել հեռուստատեսային շոուներում, ներառյալ NBC հեռուստաալիքում, «Էլեն Դեջեներեսի շոուում» և «Ինտերմեցցո Արիկի հետ» ծրագրում ։ Համերգները և հանրային ելույթները տեղի են ունենում տարբեր երկրներում, այդ թվում Շվեյցարիայում, Իտալիայում, Ճապոնիայում, Իսպանիայում, Ուրուգվայում, Իսրայելում , Անգլիայում և Գերմանիայում ։
Որոշ ելույթներ ֆինանսապես հովանավորել է լոնդոնցի ձեռնարկատեր Դևիդ Ջամպաոլոն ։ 2016 թվականի հունվարին Ալմա Դոյչերը պայմանագիր է կնքել Լոնդոնի Askonas Holt դասական երաժշտության գործակալության հետ ։
Ինտերմեցցո Արիկի հետ
2014 թվականին Ալմա Դոյչերը մասնակցեց իսրայելական հեռուստատեսության կրթական ալիքի «Ինտերմեցցո Արիկի հետ» ծրագրին (հաղորդավարը դաշնակահար, դիրիժոր և մանկավարժ, պրոֆեսոր Արիե Վերդին է)։
Ալման իրեն ցույց տրված պատահական նոտաների օգտագործմամբ կատարել է հանպատրաստից ստեղծագործություն։ Վարդին, որ տիրապետում է անգլերենին և եբրայերենին, աղջկան հարցրել է, թե նա ինչպես է նա հանպատրաստից ստեղծագործում՝ «մտքո՞վ, թե՞ մատների օգնությամբ»։ Ալման բացատրել է, որ երաժշտական իմպրովիզացիան իր գլխում ծնվում է ակամա, օրինակ՝ ինչ-որ մեկի հետ զրուցելու ընթացքում։
Վարդին նաև հետաքրքրվել է, թե նա իմպրովիզացիային ազատություն է տալիս և խախտում երաժշտական կանոնները։ Վկայակոչելով գալանտի դարաշրջանի կոմպոզիտորներին և նրանց նվիրվածությունը սահմանված երաժշտական ձևերին՝ Ալման պատասխանել է, որ մնում է երաժշտական կանոնների սահմաններում ։
Ավանդաբար շոուի հաղորդավարը հյուրերին խնդրում է իրենց ընտրությամբ կատարել երաժշտական որևէ ստեղծագործության հատված։ Ալման ընտրել է գերմանացի կոմպոզիտոր Էդուարդ Մարքսենին, որը եղել է երիտասարդ Բրամսի ուսուցիչը։ Վարդին խոստովանել է, որ «երբեք չի լսել» այդ կոմպոզիտորի գործերը։ Աղջիկը պատճառաբանել է իր ընտրությունը. իր համար ցավալի է, որ Մարքսենի հրաշալի գործերը վաղուց մոռացված են։ Լսումներից հետո նա կատարել է Դոմենիկո Սկարլատիի սոնատը։ Վերդին նշել է, որ նա Սկարլատիի երաժշտությունը նվագել է այնպես, ինչպես եթե ինքը հորինած լիներ։
Երաժշտական ստեղծագործություններ
2015 թվականի նոյեմբերի 13-ին Փարիզում տեղի ունեցած ահաբեկչական հարձակումներից հետո Ալման գրել է Ֆրանսիայի ժողովրդին նվիրված «Էքսպրոմտ Փարիզի համար» դաշնամուրային կարճ ստեղծագործությունը (ֆրանսիացի երգչուհի Բարբարայի «Գյոթինգեն» հակապատերազմական երգի մոտիվներով, որը Երկրորդ համաշխարհային պատերազմից հետո գերմանա-ֆրանսիական հաշտության ժամանակ հաշտարարի դեր է խաղացել) ։
Կոզինկա (այլ կիրառումներ)
Կոզինկա, կարող է վերաբերել՝
Կոզմա (այլ կիրառումներ)
Կոզմա, կարող է վերաբերել՝
Վիլյաթ Սահակյան
Վիլյաթ Թևանի Սահակյան (1952 հունվարի 8, Վաղուհաս, Մարտակերտի շրջան – 1992 հունվարի 28, Աղդաբան, Քարվաճառի շրջան), հայ ազատամարտիկ, Արցախյան պատերազմի մասնակից։
Կենսագրություն
Ծնվել է 1952 թվականի հունվարի 8-ին Մարտակերտի շրջանի Վաղուհաս գյուղում։ Ավարտել է գյուղի միջնակարգ դպրոցի 8-րդ դասարանը։ Ուսումը շարունակել է Ստեփանակերտի գյուղատնտեսական տեխնիկումի անասնաբուժական ֆակուլտետում։
1970-1972 թթ. ծառայել է Խորհրդային բանակում։ Զորացրվելուց հետո աշխատել է իր մասնագիտությամբ։
1990 թվականից եղել է Արցախյան շարժման մասնակիցների շարքում։ Մասնակցել է Սրխավենդի, Կիչանի, Չափարի համար մղված պաշտպանական մարտերին։
Զոհվել է 1992 թվականի հունվարի 28-ին, Աղդաբանի մարտում։ Ամուսնացած էր, ունի չորս երեխա։ Հանգչում է Վաղուհասի գերեզմանատանը։
Արտաքին հղումներ
Կատեգորիա:Աղդաբան գյուղում մահացածներ Կատեգորիա:Մարտում զոհվածներ Կատեգորիա:Հայ ազատամարտիկներ
Ալըխօլը
Ալըխօլը, ավերակ գյուղ Արևելյան Հայաստանում, Կարսի մարզի Արդահանի գավառում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևելյան Հայաստանի գյուղեր
Նոբելիում
Նոբելիում (Nobelium), No, տարրերի պարբերական համակարգի VII պարբերության տարր։ Կարգահամարը՝ 102, արհեստականորեն ստացված (1963 թվական) ռադիոակտիվ տարր է, ակտինդի։ f տարր է, ատոմի էլեկտրոնային թաղանթի հավանական կառուցվածքն է 5s25pe5d105f146s2 6pe7s2, К, Լ, М, N թաղանթները լրացված են։ Նոբելիումի․ անվանումը վիճելի է։ Այն ի պատիվ Ալբերտ Նոբելի, առաջարկել է Ստոկհոլմում աշխատող ամերիկյան, անգլիական և շվեդական գիտնականների խումբը, որը 1957 թվականին հաղորդեց N 102 տարրի ստացման մասին։ Սակայն ամերիկյան (Բերկլի, ԱՄՆ) և խորհրդային (Դուբնա, ԽՍՀՄ) ֆիզիկոսների հետազոտությունները ցույց տվեցին այդ հաղորդման անճշտությունը։ N 102 տարրը առաջինը սինթեզել են Դ․ Ֆլերովի ղեկավարությամբ աշխատող խորհրդային ֆիզիկոսները [Դուբնա, 1963 թվականին, որոնք առաջարկեցին այն անվանել ժոլիոտիում (Joliotium, քիմ․ նշանը՝ J1), ի պատիվ Պիեռ Կյուրիի։ N 102 տարրը առայժմ համընդհանուր ճանաչում գտած անվանում չունի։ Ֆլերովը և աշխատակիցները Ne, Օ և N արագացված իոններով ուրանի, պլուտոնիումի և ամերիկումի իզոտոպների միջուկները ռմբակոծելով ստացան նոբելիումի 251-256 զանգվածի թվերով իզոտոպների հարյուրավոր ատոմներ (1963—1967 թվականներին), որոնցից ամենակայունը No իզոտոպն է (Ti/3=։ 180 վրկ)։ Ավելի ուշ սինթեզվեցին նաև 257-259 իզոտոպները։ Ամենաերկարակյաց իզոտոպը՝ (02No (Ti/2=1, 5±0, 5 ժ), ստացվել է Օկ-Ռիջում (ԱՄՆ, 1970 թվական)՝ 248Cm իզոտոպը 180-ի արագացված իոններով ռմբակոծելով։ Նոբելիումի քիմիական հատկություններն առաջինն ուսումնասիրել են Ֆլերովի աշխատակիցները։ Քիմիական հատկություններով նոբելիումը նման է ֆերմիումին և կալիֆոոնիումին։ Նոբելիումի քլորիդը քիչ ցնդող է։ Ջրային լուծույթներում կայուն է 2+ օքսիդացման աստիճան ունեցող նոբելիում․։ Ուժեղ օքսիդիչները օքսիդացնում են այն մինչև 3+։ Ավելի բարձր օքսիդացման աստիճան նոբելիումի համար չի ստացվել։
Կատեգորիա:Մետաղներ Կատեգորիա:Ակտինոիդներ Կատեգորիա:Ռադիոակտիվ տարրեր Կատեգորիա:Նոբելիում
Դհավան Վարուն
Դհավան Վարուն (वरुण धवन, Varun Dhawan, ), հնդիկ դերասան։
Կենսագրություն
Վարունը ծնվել է Բոմբեյում ռեժիսոր Դևիդ Դհավանի և նրա կնոջ՝ Կարունայի ընտանիքում ։ Նրա ավագ եղբայր Ռոհիտան ռեժիսոր է, իսկ մորեղբայր Անիլը՝ դերասան։ Ստացել է միջնակարգ կրթություն առևտրի և տնտեսագիտության քոլեջում, Nottingham Trent University-ում՝ բիզնես կառավարման աստիճան  ։ Դերասանական գործունեությունից առաջ նա եղել է ռեսժիսոր Կարան Ջոհարի օգնականը «Իմ անունը Կխան է» ֆիլմում։
2012 թվականին Վարունն առաջին անգամ խաղացել է «Տարվա ուսանող» ֆիլմում՝ առաջնախաղ ունեցող Սիդհարտ Մալհոտրի և Ալիեյ Բհատտ հետ։ Նրա հերոսը Ռոհան Նանդան էր՝ հարուստ գործարարի որդին, որն իր ընկերուհու և լավագույն ընկերոջ հետ մրցում էր ամենամյա ուսանողական մրցույթում։ Ֆիլմն ունեցել է առևտրային հաջողություն՝ հավաքելով 967 մլն ռուփի ամբողջ աշխարհում ։
Նրա հերոսը Սրինաթ Պրասադն է, իմպուլսիվ խրոխտ մարդը, ով սիրահարվում է Իլեանա Դե Քրուզի հերոսուհուն, բայց ճնշման տակ համաձայնվում է ամուսնանալ հերոսուհի Նարգիս Ֆախրիի հետ ։  Նույն թվականին Վարունը խաղացել է ֆլիրտներ անել սիրող փենջաբացի տղա Ռակեշ Շարմայի «Համպտի Շարմայի հարսնացուն» ֆիլմում, որը Հնդկաստանում դարձավ տարվա ամենաշահութաբեր ֆիլմերից մեկը ։
2016-ին թողարկվեց «Կրակոց» ֆիլմը, որի ռեժիսորն էր նրա եղբայր Ռոհիտը, չնայած բացասական արձագանքներին, առևտրային հաջողությունների հասավ։ Հաջորդ տարի Վարունը կրկին նկարահանվեց Ալիա Բհաթի հետ` «Badrinath Ki Dulhania» ֆիլմում, ինչպես նաև նրանց առաջին կոմերցիոն հաջողությունների ֆիլմը։  Նույն թվականին թողարկվեց «Judwaa 2» ֆիլմը, որը շարունակություն էր «Անզգույշ երկվորյակներ» մուլտիպլիկացիոն կատակերգությունը, որտեղ դերասանն իր կարիերայում առաջին անգամ կրկնակի դեր խաղաց, կինոնկարը կոմերցիոն հաջողություն էր ։  Վարունը ներկայումս նկարահանվում է «Sui Dhaaga. Made In India« և «Հոկտեմբեր» ֆիլմերում։
2019-ին թողարկվեց «Կալանկ» կինոնկարը, որտեղ նա խաղացել էր մկանուտ դարբին, բայց չնայած գերազանց դերասանական կազմին ՝ ֆիլմը չհաջողվեց գրասեղանում ՝ դառնալով նրա անհաջող առաջին ֆիլմը իր կարիերայում։
Ծանոթագրություններ
Կատեգորիա:Հնդիկ դերասաններ Կատեգորիա:Հնդիկ կինոդերասաններ Կատեգորիա:Հնդիկ մոդելներ
Կոզուլի (այլ կիրառումներ)
Կոզուլի, կարող է վերաբերել՝
Լոուրենսիում
Լոուրենսիում, պարբերական համակարգի III խմբի քիմիական տարր է, որի նշանն է Lr: Ակտենիդ է, ատոմային թիվը՝ 103։
Ստացվել է արհեստականորեն և կայուն իզոտոպներ չունի։ № 103 տարրը սինթեզելու առաջին փորձերն արել են ամերիկացի գիտնականները Ա. Գիորսոյի ղեկավարությամբ (1961), որոնք էլ տարրն անվանել են Լոուրենսիում, ի պատիվ ամերիկացի ֆիզիկոս Է. Լոարենսի։ Սակայն նրանց փորձերի արդյունքները հետագայում չհաստատվեցին, դրա համար էլ Լոուրենսիում անվանումը վիճելի է (պարբերական համակարգում վերցված է փակագծերի մեջ)։ 1965-ին սովետական գիտնականներն ստացան իզոտոպը՝ ամերիցիում   իզոտոպն 180–ի արագացված իոններով ճառագայթելիս (Դուբնա)։ Հաստատված է, որ -իi միջուկներն արձակում են \alpha մասնիկներ և նրա  վրկ։ 1969-ին Դուբնայում առաջին անգամ ստացվեց նաև  իզոտոպը։ Ամերիկացի գիտնականները 1971-ին ստացան 257-260 զանգվածի թվերով իզոտոպներ, որոնցից ամենակայունը  է ( ր)։ Լոուրենսիումի բոլոր իզոտոպներն ստացվել են չափազանց քիչ քանակներով և վատ են ուսումնասիրված։ Ենթադրվում է, որ քիմիական հատկություններով պետք է նման լինի ծանր ակտինիդներին, իսկ օքսիդացման բնորոշ թիվը՝ +3:
Տես նաև
Կատեգորիա:Մետաղներ Կատեգորիա:Ակտինոիդներ Կատեգորիա:Լոուրենսիում Կատեգորիա:Ռադիոակտիվ տարրեր
Կոժիմ (այլ կիրառումներ)
Կոժիմ, կարող է վերաբերել՝
Գալիո
Գալիո (Gallio), կոմունա Իտալիայում։ Գտնվում է Վենետո մարզում՝ Վիչենցա գավառում ։
Քաղաքը անվանվել է ի պատիվ գալլերի, հնագույն ժամանակներից կոչվել է Gallicus։ Գալիոյի զինանշանի վրա փորագրված է գալլական աքլոր...XIII-XVIII դարերում քաղաքը կազմում էր Յոթ Համայնքների Ֆեդերացիայի մի մասը Տիրոլյայի հարավում (հայտարարել է 1310 թվականին, փաստացի գոյություն է ունեցել 1259 թվականից)։
Ֆեդերացիան լուծարվել է 1807 թվականին՝ Նապոլեոնի հրամանով։ Վիեննայի Կոնգրեսում արդարադատությունը չի վերականգնվել և տարածքր զիջվել է Ավստրիայի կայսրությանը։ 1866 թվականի հոկտեմբերի 21-ին, Ավստրիայի պարտությունից հետո, Յոթ Համայնքների Ֆեդերացիայի տարածքը կցվել է Իտալիայի թագավորությանը։ Այսօր այն հայտնի է որպես «Յոթ համայնքների Սարահարթ»...
Բնակչությունը կազմում է 2331 մարդ (2008 թվականի տվյալներով), բնակչության խտություն՝ 50 մարդ/կմ²։ Զբաղեցնում է 47 կմ² մակերես։ Փոստային ինդեքս՝ 36032։ Հեռախոսային կոդ՝ 0424։
Քաղաքի հովանավոր պաշտպանը Անտոնելլա Ստելլան է։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Կոժվա (այլ կիրառումներ)
Կոժվա, կարող է վերաբերել՝
Բյուինի Սան Մակլու
Բյուինի Սան Մակլու (Buigny-Saint-Maclou), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 517 մարդ, բնակչության խտությունը` 70.82 մարդ/կմ²։ Բնակավայրը զբաղեցնում է 7.3 կմ² տարածք։
Աշխարհագրություն
Գտնվում է Փարիզ քաղաքից 150 կմ հյուսիս, Ամյեն քաղաքից 45 կմ հյուսիս-արևմուտք։
Տնտեսություն
2010 թվականին ուներ 368 աշխատունակ (15-64 տարեկան) բնակիչ, որոնցից ակտիվ էին 258-ը, իսկ ոչ ակտիվները` 110։ Ակտիվության ցուցանիշը կազմում է 70,1 %։ 258 աշխատունակ մարդկանցից աշխատել է 235 անձ (131 տղամարդ և 104 կին)։ Գործազուրկ են եղել 23 անձ (7 տղամարդ և 16 կին)։ 110 անաշխատունակներից 32-ը եղել են աշակերտներ կամ ուսանողներ, 50-ը` թոշակառուներ, իսկ 28-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Շերյոլ (Կիժմոլայի վտակ)
Շերյոլ (Шеръёль), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կիժմոլայի գետի աջ ափին 22 կմ հեռավորության վրա։ Գետի երկարությունը 16 մ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ալըկցի
Ալըկցի, գյուղ Արևմտյան Հայաստանում, Բիթլիսի վիլայեթի Սասունի գավառակում ։
Ծանոթագրություններ
Կատեգորիա:Արևմտյան Հայաստանի գյուղեր
Պեգիլացված ինտերֆերոն ալֆա-2a
Պեգիլացված ինտերֆերոն ալֆա-2a, վաճառքային անվանումը՝ Pegasys, դեղորայք՝ հեպատիտ C-ի և հեպատիտ B-ի բուժման համար ։ Հեպատիտ С-ի դեպքում այն սովորաբար կիրառում են ռիբավիրինի հետ և առողջացումը տատանվում է 24-ից 92%-ի սահմանում ։ Հեպատիտ B-ի դեպքում կարելի է առանձին կիրառել ։ Դեղորայքը ներարկվում է ենթամաշկային եղանակով ։
Կողմնակի ազդեցությունները ընդհանուր են ։ Դրանք կարող են ներառել գլխացավեր, հոգնածության զգացողություն, տրամադրության փոփոխություն, քնի հետ կապված խնդիրներ, մազաթափություն, սրտխառնոց, ցավ՝ ներարկման տեղում և տենդ։ Ծանր կողմնակի ազդեցությունները կարող են ներառել՝ պսիխոզ, աուտոիմուն խանգարումներ, ինֆեկցիաներ ։ Հղիության ընթացքում խորհուրդ չի տրվում կիրառել ռաբիվիրինի հետ ։ Պեգիլացված ինտերֆերոն ալֆա-2a-ն ալֆա-ինտերֆերոնային դեղորայքների ընտանիքից է ։ Պեգիլացումը պաշտպանում է մոլեկուլներին քայքայումից ։
Միացիալ Նահագներում պեգիլացված ինտերֆերոնը ալֆա-2a-ն թույլատրվել է կիրառել որպես դեղորայք 2002 թվականին ։ Այն ընդգրկված է ՀԱԿ-ի հիմնական դեղորայքների ցանկում ։ Զարգացող երկրներում 12 շաբաթվա համար նախատեսված դեղորայքի մեծածախ արժեքը տատանվում է 500-ից 4800 ԱՄՆ դոլլարի սահմանում ։ ԱՄՆ-ում դեղորայքի արժեքը կազմում է մոտավորապես 9250 ԱՄՆ դոլլար, այն դեպքում, որ Մեծ Բրիտանիայում 12 շաբաթվա բուժման արժեքը 1492,80 ֆունտ է ։
Բժշկական կիրառում
Դեղորայքը կիրառվում է քրոնիկական հեպատիտ С-ի բուժման համար (ներառյալ ՄԻՎ կոֆինեկցիա, ցիռոզ ունեցող մարդկանց)։ Դեղորայքը կիրառվում է նաև T-բջջային լիմֆոյաի բուժման համար։
Պեգինտերֆերոն ալֆա 2-a-ն երկարատև ազդեցության ինտերֆերոն է։ Ինտերֆերոնները սպիտակուցներ են, արտադրվում են օրգանիզմում ի պատասխան վիրուսային ինֆեկցիային։ Ինտերֆերոնները կարևոր են վիրուսների դեմ պայքարի, բջիջների բազմացման կառավարման, իմուն համակարգի կառավարման համար ։
Գենետիկ գործոնների բազմազանություն
Հեպատիտ С-ի տիպ 1  գենոտիպի  դեպքում, բուժման համար կիրառվող պեգիլացված ինտերֆերոն-ալֆա-2a-ն կամ պեգիլացված ինտերֆերոն-ալֆա-2b-ն զուգակցված ռիբավիրինի հետ, կախված ինտերֆերոն-լամբդա 3-ի գենետիկական պոլիմորֆիզմից (գտնվում է մարդու IL28B-ի գենի հարևանությամբ), բուժման պատասխանը տարբեր է լինում։ Այն հիվանդները, ովքեր վարակված են տիպ 1 գենոտիպով հեպատիտ С-ի վիրուսով և կրում են ինտերֆերոն-լյամբդա 3-ը կոդավորող գենեի  որոշակի ալելներ, բուժումից հետո ավելի մեծ հավանականությամբ են հասնում հաստատուն վիրուսաբանական ցուցանիշների, քան մյուսները։ Ավելի ուշ, եղան զեկուցումներ այն մասին, որ այդ գենոտիպը ասոցացվում է վիրուսի բնական քլիրենսի բարձր հավանականության հետ։
Այլ ինֆեկցիաներ
Այն կիրառվում է նաև հեպատիտ E-ի բուժման համար ։
Արտադրություն
Այն պեգիլացված է 40 կգ/մոլ ճյուղավորված PEG շղթայի հետ։ Դեղորայքը արտադրվում է Pegasys ապրանքանիշային անվան տակ Roche Pharmaceuticals-ի կողմից։
Բենձին
Բենձինն ընկած է Սիլեզյան լեռներում՝ Վիսլայի վտակ Չեռնա Պժեմշա գետի ափին, արդյունաբերական կենտրոն Դանբրովա ավազանում (համարվում է այդ ավազանի մայր քաղաքը)։
Պատմություն
Պատմական փաստաթղթերում առաջին անգամ հիշատակվել է 1301 թվականին։ 1464 թվականին առևտրի և տոնավաճառների իրավունք է ստացել ։ 16-րդ դարի վերջերից եղել է թագավորական քաղաք, ընդգրկվել Կրակովի վոևոդության Պրոշովի պովիատի կազմում, դարձել Զագլենբե Դանբրովսկե պատմական մարզի մայր քաղաքը ։ 1795 թվականին, Լեհաստանի երրորդ բաժանման արդյունքում, հայտնվել է Պրուսիայի կազմում։ 1807 — 1815 թթ. գտնվել է Վարշավայի հերցոգության, այնուհետև՝ ռուսական կայսրության կազմում։ Բնակավայրի զարգացմանը զգալի թափ է հաղորդել նրա մոտակայքով անցնող Վարշավա-Վիեննա երկաթուղու շահագործումը։ Առաջին համաշխարհային պատերազմի տարիներին քաղաքը նախ ընկել է գերմանացիների, ապա՝ ավստրո-հունգարացիների տիրապետության տակ։ Մինչև Երկրորդ համաշխարհային պատերազմը Բենձինը տիպական հրեական բնակավայրի տպավորություն է թողել. 1921 թվականի տվյալներով նրա բնակիչների 62,1 %-ը (շուրջ 17.300 մարդ) հրեաներ էին ։ Լեհաստանը գրավելուց հետո գերմանացիներն այստեղ ստեղծել են գետտո, որի բնակիչների մեծ մասը նախքան Օսվենցիմի մահվան ճամբար ուղարկվելը պարտադրված աշխատել է գերմանական ռազմական գործարաններում։ 1943 թվականի օգոստոսի 1-ից 3-ը գետտոյաբնակների վերջին խմբին մահվան ճամբար ուղարկելիս տեղի հրեական մարտական կազմակերպության անդամներն ապստամբել են ։ Երկրորդ աշխարհամարտի ավարտից հետո Բենձինի այն հրապարակը, որտեղ գտնվել է հրեական սինագոգը, կոչվել է ապստամբների պատվին։ 2005 թվականին այդտեղ կանգնեցվել է զոհված հրեաների հիշատակը հավերժացնող հուշասյուն ։
Քույր քաղաքներ
Բենձինի քույր քաղաքներն են ՝
2022 թվականի մարտին Բենձինը դադարեցրել է իր բարեկամական հարաբերությունները Ռուսաստանի Իժևսկ քաղաքի հետ՝ ի պատասխան Ուկրաինայում Ռուսաստանի ձեռնարկած հատուկ ռազմական գործողության ։
Արտաքին հղումներ
Կատեգորիա:Լեհաստանի քաղաքներ Կատեգորիա:Լեհաստանի համայնքներ Կատեգորիա:Լեհաստանի բնակավայրեր Կատեգորիա:Պատմական քաղաքներ
Տեսաերիզ
Տեսաերիզ, մագնիսական ժապավեն է, որն օգտագործվում է տեսանյութը և սովորաբար ձայնը պահելու համար։ Պահպանվող տեղեկատվությունը կարող է լինել կամ անալոգային կամ թվային ազդանշանի տեսքով։ Տեսաերիզն օգտագործվում է ինչպես (VTR), այնպես էլ, ավելի հաճախ, (VCR): Տեսաերիզները օգտագործվել են նաև գիտական կամ բժշկական տվյալների պահպանման համար, օրինակ՝ էլեկտրասրտագրության միջոցով ստացված տվյալները։
Պատմության տեղեկանք
1953 թվականի դեկտեմբերի 1-ին ամերիկյան RCA ընկերությունը Պրինսթոնում իր լաբորատորիաներում ցուցադրեց ինչպես սև-սպիտակ, այնպես էլ գունավոր հեռուստատեսային հաղորդումների ձայնագրությունը ։ Simplex արագընթաց երկայնական ժապավենային համակարգը, որը մշակվել է 1951 թվականից, կարող էր միայն մի քանի րոպե ձայնագրել և նվագարկել հեռուստատեսային հաղորդումը։ 1953 թվականին դոկտոր Նորիկաձու Սավազակին մշակեց պտուտակավոր սկանավորող VCR-ի նախատիպը ։ 1959 թվականին Toshiba-ն թողարկեց առաջին առևտրային պարուրաձև սկանավորող VCR-ը ։
Դիզայն
Տեսաերիզն ամենից հաճախ ունի պլաստիկ պատյան, որի մեջ տեղադրվում են մագնիսական ժապավենի սնուցման և ընդունման գլանափաթեթները։ Գլանափաթեթներն ամենից հաճախ գտնվում են նույն հարթության մեջ, բայց կան տեսաձայնագրման ձևաչափեր կոաքսիալ ձայներիզով, որոնցում գլանափաթեթները գտնվում են մեկը մյուսի վերևում։ Ի տարբերություն աուդիո ձայներիզների, տեսաերիզներն ավելի բարդ են։ Դա պայմանավորված է տեսաձայնագրիչների ժապավենի ուղու առանձնահատկություններով, որը նախատեսում է պտտվող տեսագլուխներով թմբուկը ծածկող մագնիսական ժապավենի բարդ հետագիծ .: Ժապավենը բեռնվում է ավտոմատ կերպով՝ օգտագործելով հատուկ մեխանիզմ, որը այն դուրս է հանում ձայներիզից։ Վնասվածքներից պաշտպանվելու համար դրանց նկատմամբ զգայուն մագնիսական ժապավենը պաշտպանված է լյուկով, որը փակվում է ձայներիզը հանելիս։ Գլանափաթեթները լուծարվելուց պաշտպանվում են լիցքավորման պահին բաց թողնված մեխանիկական արգելակներով։ Տեսաերիզների հիմնական առավելությունը գլանափաթեթների համեմատությամբ համարվում է լավագույն պաշտպանությունը մագնիսական ժապավենի համար, որին ձեռքերը չեն դիպչում։ Աշխատանքային շերտի վնասումը հատկապես կարևոր է տեսանկարահանման համար, քանի որ այն կարող է անօգտագործելի դարձնել։ Բացի այդ, VCR-ի օգտագործման հարմարավետությունը բարելավվել է, քանի որ ժապավենի բարդ ուղին ուղու վրա պահանջում է որոշակի հմտություն վառելիք լիցքավորելիս։
Ծանոթագրություններ
Կատեգորիա:Տեսատեխնիկա
Փիթը և իր վիշապը
Փիթը և իր վիշապը (Pete's Dragon), ամերիկյան արկածային ֆիլմ-ֆենթեզի, որը նկարահանվել է Դեյվիդ Լոուրի կողմից Ս. Ս. Ֆիլդի և Սենթոն Միլլերի համանուն պատմվածքի հիման վրա։ Այն նաև հանդիսանում է 1977 թվականին նկարահանված համանուն ֆիլմի ռեմեյքը։ Ֆիլմը պատմում է մի տղայի մասին, ով ավտովթարի ժամանակ ծնողներին կորցնելու պատճառով մեծացել է անտառում, և իր համար գտել մի նոր ընկեր՝ թավամազ վիշապի տեսքով։
Սյուժե
Գործողությունները տեղի են ունենում 1970-ական թվականներին։ Հինգ տարեկան Փիթն իր ծնողների հետ ամայի ճանապարհի միջով ուղևորվում էր անտառ։ Ճանապարհին նրանք բախվում են մի եղջերուի, որն էլ դառնում է նրանց ավտովթարի պատճառը։ Փիթի ծնողները մահանում են, իսկ վերջինս գնում է դեպի անտառի խորքերը, որտեղ և նրան շրջապատում են գայլերը։ Սակայն նրանք վախից նահանջում են, երբ տեսնում են Փիթի հետևում կանգնած վիշապին, ով վերցնում է Փիթին իր թաթերի մեջ և թռչում։
Անցնում է վեց տարի։ Փիթն ապրում է անտառում՝ չտեսնելով մարդկային ոչ մի դեմք։ Նրա լավագույն ընկերոջը՝ վիշապին, ի պատիվ իր սիրած մանկական գրքի գլխավոր հերոսի՝ Էլլիոթ շնի, անվանում է Էլլիոթ։ Մի օր Փիթը լսում է մեքենաների ձայներ և տեսնում է, որ նրանից ոչ շատ հեռու մարդկանց մի խումբ անտառահատումներով են զբաղված։ Անտառահատումները ղեկավարում է Գևինը։ Շուտով այստեղ են ժամանում Գևինի եղբայր Ջեքն իր աղջկա՝ Նատալիի հետ (Նատալիի մայրը մահացել էր մի քանի տարի առաջ, իսկ Գրեյսը Ջեքի ընկերն էր) և անտառապահ Գրեյսը, ով պնդում էր, որ անտառահատումները անօրինական են։ Մինչ մեծերը վիճում էին, Նատալին նկատում է Փիթին և ընկնում է նրա հետևից, քիչ էր մնում, որ երկուսն էլ ընկնեին ծառից։ Երեխաների աղաղակները լսելով, մեծահասակները գալիս են նրանց մոտ։ Փիթին բռնելու Գևինի անհաջող փորձի արդյունքում Փիթը ընկնում է՝ հարվածելով գլուխը։ Նրան հիվանդանոց են տանում, որտեղ, սակայն, նա փախչում է։ Շուտով քաղաքում կորած տղային գտնում է Գրեյսը և տանում իր մոտ՝ գիշերելու։ Գիշերը Փիթը պատմում է Նատալիին, որ ինքը Էլլիոթ անունով ընկեր ունի, և նկարում է վերջինիս։ Գրեյսը հասկանում է, որ Փիթի նկարածը շատ նման է վիշապի, որին մի քանի տարի առաջ անտառում տեսել էր նրա հայրը՝ ծերուկ Միչամը, որին, սակայն, չէին հավատում։ Նույն ժամանակ Գևինն ու իր ուղեկիցները հազիվ են ողջ մնում Էլլիոթի ճիրաններից։
Առավոտյան, Գրեյսը Փիթին խնամակալության մարմիններին հանձնելու փոխարեն տանում է այնտեղ, որտեղ առաջին անգամ տեսել է նրան։ Փիթը Նատալիին և Գրեյսին ծանոթացնում է իր ընկերոջ՝ Էլլիոթի հետ։ Սակայն հանկարծակի հայտնվում է Գևինն իր ընկերների հետ, ովքեր ցանկանում են բռնել Էլլիոթին։ Նրանք Էլլիոթի վրա քնաբեր ներարկիչներ են կրակում՝ դրանով քնեցնելով վիշապին։ Ապա Գևինը Էլլիոթին բերում է իր անգարը և ասում է, որ վիշապը կօգնի նրան հարստանալու և հայտնի դառնալու գործում։ Ծերուկ Միչամի օգնությամբ Փիթը և Նատալին կարողանում են Էլլիոթին ազատ արձակել, ուղևորվելով անտառ։ Ճանապարհին նրանց առաջ է կանգնում Գևինը, իսկ հետևից մի քանի ոստիկանական մեքենաներ են մոտենում։ Էլլիոթը փորձելով առաջ անցնել նրանցից, կրակ է շնչում նրանց վրա և մասամբ քանդում է կամուրջը, որի արդյունքում Գրեյսի և Ջեքի մեքենաներն անդունդն են ընկնում։ Սակայն Էլլիոթը փրկում է նրանց։ Հայտնվում են ոստիկանական ուղղաթիռներ, և Փիթը Էլլիոթի հետ փախչում են։
Իրենց անտառային ավերված տանը Էլլիոթը Փիթին հասկացնում է, որ նա պետք է մնա Նատալիի ընտանիքի հետ, քանի որ նրանք վերջինիս սիրում են։ Նա Փիթին վերադարձնում է քաղաք, և ինքը թռչում է դեպի հյուսիս, այնտեղ, որտեղ ըստ լեգենդի ապաստան են գտել մնացած վիշապները։ Վերջաբանում ցույց է տրված, թե ինչպես են Փիթը, Նատալին, Գրեյսը և Ջեքը այցելում Էլլիոթին և տեսնում երկնքում սավառնող վիշապների մի ամբողջ խմբի։
Արտադրություն
Նկարահանումները սկսվել է 2015 թվականի հունվարին և ավարտել են մինչև նույն տարվա ապրիլ ամիսը ։
Ֆիլմը նկարահանվել է Նոր Զելանդիայում ։
Ծանոթագրություններ
Կատեգորիա:Ամերիկյան ֆենտեզի ֆիլմեր Կատեգորիա:2016 ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան եռաչափ ֆիլմեր Կատեգորիա:Անգլերեն ֆիլմեր Կատեգորիա:Walt Disney Pictures ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ռիմեյք ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ֆիլմեր որբերի մասին
Մենետիոս
Մենետիոս, Մենոյտիոս (Μενοίτιος), հունական դիցաբանությունում տիտան Հապետոսի և օվկիանուհի Կլիմենայի (տարբերակ՝ Ասիայի ) որդին, Պրոմեթևսի, Ատլասի և Էպիմեթևսի եղբայրը։ Տիտանոմաքիայի ժամանակ խոցվել է Զևսի կայծակից և իր դաժանության պատճառով օլիմպիական աստվածները Մենետիոսին գլորել են Տարտարոս ։
Մենետիոս (այլ կիրառումներ)
Մենետիոս՝
Կոլեսնիկովո (այլ կիրառումներ)
Կոլեսնիկովո, կարող է վերաբերել՝
Կոլինաս (այլ կիրառումներ)
Կոլինաս, կարող է վերաբերել՝
Another Music in a Different Kitchen
Another Music in a Different Kitchen, բրիտանական Buzzcocks խմբի դեբյուտային ստուդիական ալբոմներից մեկը, որը ձայնագրվել է 1977 թվականի ամռանը, և United Artists լեբլից թողարկվել է 1978 թվականի մարտին։ UK Albums Chart-ում ալբոմը զբաղեցնում է 15-րդ հորիզոնականը․ «I Don’t Mind» սինգլը UK Singles Chart-ում բարձրացավ մինչև #55 հորիզոնականը ։ Another Music in a Different Kitchen ալբոմը SD տարբերակով թողարկվել է 1994 թվականին։
Կոլոդեզնի (այլ կիրառումներ)
Կոլոդեզնի, կարող է վերաբերել՝
Another Music in a Different Kitchen
Ծանոթագրություններ
Կատեգորիա:1978 ալբոմներ
Բյուիր Կուրսել
Բյուիր Կուրսել (Buire-Courcelles), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 245 մարդ, բնակչության խտությունը` 31.57 մարդ/կմ²։ Բնակավայրը զբաղեցնում է 7.76 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 55 կմ արևելք։
Տնտեսություն
2010 թվականին ուներ 151 աշխատունակ (15-64 տարեկան) բնակիչ, որոնցից ակտիվ էին 109-ը, իսկ ոչ ակտիվները` 42։ Ակտիվության ցուցանիշը կազմում է 72,2 %։ 109 աշխատունակ մարդկանցից աշխատել է 84 անձ (45 տղամարդ և 39 կին)։ Գործազուրկ են եղել 25 անձ (15 տղամարդ և 10 կին)։ 42 անաշխատունակներից 7-ը եղել են աշակերտներ կամ ուսանողներ, 15-ը` թոշակառուներ, իսկ 20-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:1794 հիմնադրումներ Ֆրանսիայում Կատեգորիա:1794 թվականին հիմնադրված բնակավայրեր
Կոլոդենկա (այլ կիրառումներ)
Կոլոդենկա, կարող է վերաբերել՝
Օկտյաբրսկի շրջան (Ռոստովի մարզ)
Օկտյաբրսկի շրջան (Октябрьский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Կամենոլոմնի ավանը՝ Դոնի Ռոստովից 60 կմ հեռավորության վրա։ Տարածքը կազմում է 1998,7 կմ², բնակչությունը՝ 72,7 հզ (2009 թ. տվյալներով)։ Շրջանի մեջ է մտնում 1 քաղաքային և 11 գյուղական համայնք։
Կոլոդինկա (այլ կիրառումներ)
Կոլոդինկա, կարող է վերաբերել՝
Շիլենգա (Պուկշենգայի վտակ)
Շիլենգա  (Шиленьга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պուկշենգա գետի ձախ ափին 42 կմ հեռավորության վրա։ Գետի երկարությունը 116 մ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վասակ Իշխանի ավետարան
Վասակ Իշխանի ավետարան, 13-րդ դարի հայկական ձեռագիր մատյան։ Պահպանվում է Երուսաղեմի Սուրբ Հակոբյանց վանքի մատենադարանում։ Ընդօրինակվել և պատկերազարդվել է Կիլիկիայի Հեթում Ա թագավորի եղբայր Վասակ իշխանի պատվերով։ Վասակ իշխանի և նրա Կոստանդին ու Հեթում որդիների ընծայական նկարի տակ Հովհաննես Արքաեղբոր հիշատակագրությունը վկայում է այս ձեռագրի ազգակցությունը Հովհաննես Արքաեղբոր դպրոցի 1287 թվականի Ավետարանի (Երևանի Մեսրոպ Մաշտոցի անվան Մատենադարան, ձեռագիր N» 197) հետ, որն ապացուցվում է որոշ տերունական նկարների պատկերագրական նմանություններով։ «Վասակ Իշխանի ավետարան» պատկերազարդել է «Կեռան թագուհու ավետարանի» մանրանկարչի դպրոցին պատկանող ծաղկող։ Ընծայական նկարը հայ մանրանկարչության մեջ առաջիններից է, որ մատնանշեց «Հրեշտակի հայտնությունը յուղաբեր կանանց», մանրանկարը 1260-1270 թվականներին պատկերազարդված «Վասակ իշխանի ավետարան»-ից (Երուսաղեմի Սուրբ Հակոբյանց վանք) նշում է արևմտյան արվեստից ուղղակի փոխառնված լինելը (Բարեգութ Աստվածամոր տիպը)։ Հայ նկարիչն այստեղ զուգորդել է բարեխոսության և հովանավորության թեմաները՝ հեռանալով եվրոպական օրինակներից։ Տերունական նկարները գտնվում են համապատասխան տեքստի կողքին՝ նկարված ազատ թերթի վրա, նրանցում շեշտվում է Քրիստոսի կյանքի հուզական կողմը։ «Կեռան թագուհու ավետարան»֊ի տերունական մանրանկարների համեմատությամբ կան որոշ տարբերություններ՝ հորինվածքի, գործող անձանց թվի, կեցվածքների և այլնի միջև՝ բայց հագուստների ոսկեգիծ ծալքերի մշակումը, տիպաժները, բնանկարը (ժայռեր, բլուրներ են) մեծ հարազատություն ունեն։ Մատթեոսի ավետարանի տիտղոսաթերթի վրա Հեսեի ծառի պատկերումը, որ վաղուց հայտնի էր Արևմուտքում, առաշին և լավագույն օրինակներից է կիլիկյան մանրանկարչության մեջ։ Ձեռագիրն աչքի է ընկնում իր հարուստ լուսանցանկարներով, որոնք ներկայացնում են ընձյուղավոր տերևներով ու գալարներով շրջանակներ․ դրանց մեջ պատկերված են Քրիստոսի կյանքը ներկայացնող տեսարաններ։ Այս ձեռագիրն իր գրչությամբ և արվեստով առաջնակարգ տեղ է գրավում Սիսի արքայական դպրոցի շքեղ ձեռագրերի շարքում ։
Արտաքին հղումներ
Կատեգորիա:Ձեռագիր մատյաններ
Կոլոնկա (այլ կիրառումներ)
Կոլոնկա, կարող է վերաբերել՝
Վլադիմիր Կոտին
Կոտին Վլադիմիր Գրիգորևիչ (Владимир Григорьевич Котин, ), խորհրդային գեղասահորդ, հանդես է եկել որպես մենասահորդ։ ԽՍՀՄ չեմպիոն, Եվրոպայի չեմպիոնատների քառակի արծաթե մրցանակակիր և 1978 թվականի պատանիների աշխարհի փոխչեմպիոն։ Այս պահին՝ մարզիչ։
Կարիերա
Սկսել է մարզվել 5 տարեկանից։ Սկզբում հանդես է եկել «Սպարտակի» (Լենինգրադ) կազմում, 1980 թվականին ներկայացնում էր «Դինամոն» (Մոսկվա)։ Առաջին հաջողությունը 1978 թվականին էր, երբ Սվերդլովսկում կայացած ԽՍՀՄ ժողովուրդների IV Ձմեռային սպարտակիադայում հաղթեց պատանիների կարգում և դարձավ երկրորդը աշխարհի պատանեկան առաջնությունում։ 1979 թվականին զբաղեցրեց երրորդ տեղը ԽՍՀՄ-ի չեմպիոնատում։ 1980 թվականին երկրորդն էր, սակայն երկրի հավաքականում ներգրավվեց միայն հաջորդ տարի և իր առաջին՝ Եվրոպայի չեմպիոնատում 1981 թվականին զբաղեցրեց 6-րդ տեղը։ Մեծ հաջողության հասավ 1983 թվականի Եվրոպայի առաջնությանը, որտեղ Կոտինը կատարեց ոչ միայն այն ժամանակվա համար բարդ համարվող 7 եռակի թռիչքներ, այլ նաև պարեց մեծ ոգեշնչմամբ, էմոցիոնալ՝ հաստատելով իր արտիստիկ ոճը (եզրափակիչ «Տարանտելա» պարի ընթացքում հանդիսատեսը խանդավառված ծափահարում էր, բայց դատավորները շատ համեստ գնահատեցին կատարումը, սակայն աշխարհի չեմպիոն Ալեն Կալման առանձնացավ՝ արտիստիզմի համար գնահատելով 5,8)։ Կոտինի հաջող արտիստիկ կարողությունները բացահայտվեցին  մարզիչ և բալետմեյստեր Ե. Ա. Չայկովսկայայի շնորհիվ (նրա մարզիչն է 1970-ականների վերջերից մինչ այսօր)։ Այդ ժամանակներից էլ սկսած Կոտինը համարվում է շոու ելույթների «արքա»՝ փոքր ներկայացումներ կատարելով սառույցի վրա (առավել հիշարժան են Մ. Ջեքսոնի երաժշտության ներքո և ամերիկացի Դ. Թոմասի հետ կատարված ներկայացումները)։ Նա հակված էր կարճ և ազատ ծրագրերին՝ զիջելով պարտադիրին։ 1985 թվականին դարձել է ԽՍՀՄ չեմպիոն։ Կոտինի առանձնահատուկ նվաճումը 1985-1988 թվականներին Եվրոպայի առաջնություններում չորս արծաթե մեդալներն էին (ընդ որում՝ 1985 թվականին նա հաղթող էր ազատ ծրագրում, սակայն ի վերջո զիջեց Ի. Սաբովչիկին ֆիգուրների պատճառով)։ 1986 թվականին աշխարհի առաջնությունում Կոտինը երրորդն էր ազատ և կարճ ծրագրերում, սակայն միայն ֆիգուրների 9-րդ կարգի լինելը մեդալ նվաճելու հնարավորություն չտվեցին։ Աշխարհի առաջնություններում ավելի բարձր արդյունքների հասնելուն Կոտինին խանգարում էր եռակի ակսել ցատկը, որին տիրապետում էին առաջնակարգ բոլոր մարզիկները։ Քառակի անգամ հաղթել է «Московские новости» թերթի մրցանակի մրցաշարերում (1981, 1983, 1984, 1986)։
Անցնելով պրոֆեսիոնալ սպորտաձևի՝ Վլադիմիրը մասնակցել է Champions on Ice մրցաշարերին և այլն։ Մասնակցել է Ի. Ա. Բոբրինի «Սառցե մանրանկարների թատրոնում»։
Մարզչական գործունեություն
1988 թվականից սկսել է օգնել Ելենա Չայկովսկայային Մ. Բուտիրսկայայի, Յուլյա Սոլդատովայի, Լյուդմիլա Նելիդինայի, ապա Սերգեյ Դավիդովի հետ մարզչական գործունեության հարցում։ Չայկովսկայա-Կոտին մարզչական թիմը մեծ հաջողության հասավ 1999 թվականին, երբ աշխարհի չեմպիոնատում Բուտիրսկայան դարձավ չեմպիոն, իսկ Սոլդատովան զբաղեցրեց երրորդ տեղը։ Լ. Նելիդինան դարձավ գեղասահքի պատմության մեջ երրորդ կինը, ով կատարեց եռակի ակսել թռիչքը։
Անձնական կյանք
2006 թվականին Կոտինը ամուսնացավ «Էկոնիկա» կորպորացիայի նախագահի օգնական Սվետլանա Դյաչկովայի հետ ։
Ծանոթագրություններ
Կատեգորիա:ԽՍՀՄ չեմպիոններ Կատեգորիա:Ռուս գեղասահորդներ
Կոլումբիա (այլ կիրառումներ)
Կոլումբիա, կարող է վերաբերել՝
Npm
npm (Node Package Manager), JavaScript ծրագրավորման լեզվի համար նախատեված փաթեթների մենեջեր։ Այն նախատեսված է Node.js-ի համար։ Այն կառավարվում է հրամանի տողի միջոցով, և կարող է օգտագործել ազատ կամ վճարով փաթեթներ, որը գրանցված է npm-ի տվյալների բազայում։
Պատմություն
npm-ը գրվել է բացարձակապես JavaScript-ի համար և մշակվել է Իսաակ Զ․ Շլյուտերի կողմից։ Նա նկատել է, որ մոդուլների փաթեթները վատ են կառուցված և ոգրորվել է այլ նախագծերից՝ PEAR (PHP) և CPAN (Perl) ։
Նկարագրություն
nmp-ը իր մեջ ներառում է որոշակի բազային ֆունցիաներ Node.js-ի համար ։ nmp-ը աշխատում է հրամանի տողի շնորհիվ։ Այն օգտատիրոջը թույլ է տալիս օգտագործել JavaScript-ի համար հասանելի մոդուլները, որոնք գրանցված են ։ Փաթեթները գրանցված են CommonJS ֆորմատով և բացի այդ նրանք պարունակում են մետա տվյալներ, որոնք էլ պահպանված են JSON ֆորմատով ։ npm-ի գրանցամատյանում հասանելի է ավելի քան 477,000 փաթեթներ ։ Գրանցամատյանում չկա ստուգման պրոցես, որն էլ իրենից ենթադրում է որ, այդտեղից վերցված մոդուլները կարող են լինել ցածր որոակի և անվտանգ։ Դրա փոխարեն npm-ը օգտագործում է օգտատերերի կողմից թողած ակնարկները և, եթե դրանք բացասական են լինում, ապա այդ մոդուլը ջնջվում է ։ npm-ը հաշվում է մոդուլների ներբեռնումների քանակը և դրական ակնարկները, և ըստ վիճակագրության ծրագրավորողներին խորհուրդ է տալիս բարձրորակ փաթեթներ ։
npm-ի 6-րդ տարբերակում, հայտնվեց աուդիտի ֆունկցիա, որը թույլ է տալիս լուծել փաթեթներում առկա խոցելիություները և ապահովել փաթեթի անվտանգ կիրառում ։
Օգտագործում
npm ունակ է օգտագործել ինչպես, լոկալ փաթեթներ, որոնք կախված են ինչ, որ նախագծից, այնպես էլ JavaScript համար տեղադրված գլոգալ գործիքներ ։ Երբ npm-ը օգտագործվում է լոկալ նախագծի համար, այն կարելի է տեղադրել մեկ հրամանով և դրանք կպահպանվեն  ֆայլում ։
Apokalypse
Apokalypse, ավստրալիական Abigor խմբի մինի ալբոմը, որը թողարկվել է 1997 թվականի ապրիլի 14-ին Napalm Records լեյբլում։
Ալբոմի մասին
Apokalypse ստեղծվել է 1997 թվականի հունվարի 18-ին և հունվարի 19-ին Գեորգ Հրաուդի և խմբի անդամների կողմից։ Մինի-ալբոմի երաժշտական բաղադրիչը թրու բլեք հնչյունավորմամբ է, ինչը բնորոշ չէ խմբի նախորդ աշխատանքներին։
Ձայնագրության մասնակիցները
Կատեգորիա:1997 ալբոմներ
Բյուիր սյուր լ'Անկր
Աշխարհագրություն
Գտնվում է Փարիզ քաղաքից 125 կմ հյուսիս, Ամյեն քաղաքից 23 կմ արևելք։
Տնտեսություն
2010 թվականին ուներ 209 աշխատունակ (15-64 տարեկան) բնակիչ, որոնցից ակտիվ էին 153-ը, իսկ ոչ ակտիվները` 56։ Ակտիվության ցուցանիշը կազմում է 73,2 %։ 153 աշխատունակ մարդկանցից աշխատել է 143 անձ (78 տղամարդ և 65 կին)։ Գործազուրկ են եղել 10 անձ (5 տղամարդ և 5 կին)։ 56 անաշխատունակներից 22-ը եղել են աշակերտներ կամ ուսանողներ, 17-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Սիրո քառասուն կանոնները
Սիրո քառասուն կանոնները, թուրք գրող Էլիֆ Շաֆաքի (թուրքերեն՝ Elif Şafak) կողմից անգլերեն և թուրքերեն գրված վեպ  ։ Այս գիրքը գրելու նրա հետաքրքրության վրա ազդել է գենդերային հետազոտությունների և կանանց ուսումնասիրության ոլորտում ստացած նրա աստիճանը ։ Գիրքը լույս է տեսել 2009 թվականի մարտին ։ Այն պարսիկ բանաստեղծ Մոուլանա Ջալալ-ադ-Դինի, որը հայտնի է որպես Ռումի (պարսկերեն՝ جلال الدین محمد بلخی), և նրա ուղեկից Շամս Թաբրիզիի (պարսկերեն՝ شمس تبریزی) մասին է ։ Այս գիրքը բացատրում է, թե ինչպես է Շամսը սիրո միջոցով գիտնականին դարձրել սուֆի (արաբ․՝ تصوف) (միստիկ ուսմունք) ։ Այս գրքի ավելի քան 750,000 օրինակ վաճառվել է Թուրքիայում և Ֆրանսիայում ։
Ստեղծման պատմություն
Գիրքը հրատարակվել է 2009 թվականին՝ «Սիրո քառասուն կանոնները» (The Forty Rules of Love) անգլերեն վերնագրով և նույն թվականին՝ «Սեր» (Aşk) թուրքերեն անունով ։ Թարգմանիչ Կադիր Յիթ Ուսի (Kadir Yiğit Us) հետ համագործակցությունը սերտ է եղել, ուստի չի կարելի խոսել դասական թարգմանության մասին․
««Սիրո քառասուն կանոնները» գրքում ես փորձեցի բոլորովին նոր տեխնիկա։ Սկզբում վեպը գրեցի անգլերեն։ Այնուհետև այն թարգմանվել է թուրքերեն՝ ականավոր թարգմանչի կողմից։ Հետո ես վերցրեցի թարգմանությունը և վերաշարադրեցի այն։ Երբ թուրքական տարբերակը հասունացած և պատրաստ էր, ես վերադարձա անգլերեն տարբերակին և վերաշարադրեցի այն նոր ոգով։ [...] Ես դա անում եմ, քանի որ լեզուն իմ կիրքն է»
- Շուլե Կուլու (ŞULE KULU) (Zaman)- Շաֆաքն անհամբեր սպասում է «Սիրո քառասուն կանոնները» -ով համաշխարհային շուկա մուտք գործելուն ։
Համառոտ ակնարկ
««Սիրո քառասուն կանոնները» վեպը պատմում է երկու զուգահեռ պատմությունների մասին, որոնք արտացոլում են միմյանց երկու բոլորովին տարբեր մշակույթներում և դրանք բաժանող յոթ դարերում» ։ Ամեն ինչ սկսվում է նրանից, որ տնային տնտեսուհի Էլլան գնահատման համար ստանում է «Քաղցր հայհոյանք» գիրքը ։ Այս գիրքը 13-րդ դարի բանաստեղծ Ռումիի և նրա հոգևոր ուսուցիչ Շամսի մասին է ։ Գիրքը ներկայացնում է Շամսի «Սիրո քառասուն կանոնները» տարբեր ընդմիջումներով ։ «Քաղցր հայհոյանք»-ը կառուցվել է այնպես, որ կենտրոնանա բնության հինգ տարրերի վրա՝ ջուր, օդ, երկիր, կրակ և դատարկություն։ Յուրաքանչյուր բաժնի գլուխները բացահայտել են պատմությունը՝ ըստ յուրաքանչյուր տարրի բնույթի ։ Վեպում ներկայացված պատմությունը հիմնված է «սիրո և հոգևորության վրա, որոնք բացատրում են, թե ինչ է նշանակում հետևել ձեր սրտին» ։
«բ» (b) տառը
Գրքի յուրաքանչյուր գլուխ սկսվում է«բ» տառով ։ Դա պայմանավորված է նրանով, որ Ղուրանի (արաբ․՝ أَلْقُرآن՝ ալ-Կուրան) առեղծվածը Ալ-Ֆաթիհ (արաբ․՝ ألْفَاتِحَة) սուրայի մեջ է, և նրա ոգին ընդգրկված է բիսմիլլահի ռ ռահմանի ռ ռահիմ (արաբ․՝ بِسْمِ ٱللَّٰهِ ٱلرَّحْمَٰنِ ٱلرَّحِيمِ) արտահայտության մեջ (ամենաողորմած և կարեկից Աստծո անունով) ։ Բիսմիլլահի առաջին արաբական տառի տակ կա մի կետ, որը, ըստ սուֆիզմի գաղափարների, խորհրդանշում է Տիեզերքը ։
Պարգևներ
Ֆրանսերեն «Սուֆի, իմ սեր» թարգմանությունը 2011 թվականին ստացել է ԱԼԵՖ (ALEF) մրցանակ - արտասահմանյան գրականության հատուկ հիշատակում ։
Այն առաջադրվել է նաև 2012 թվականի Դուբլինի միջազգային գրական մրցանակի (International IMPAC Dublin Literary Award) ։
2019 թվականի նոյեմբերի 5-ին BBC News-ը ներառել է «Սիրո քառասուն կանոնները» իր 100 ամենաազդեցիկ վեպերի ցանկում։ Այն ընդգրկված էր «Սեր, սեքս և սիրավեպ - Փետրվար» «Վեպեր, որոնք ձևավորել են մեր աշխարհը» բաժնում ։
Արտաքին հղումներ
Կատեգորիա:2009 վեպեր Կատեգորիա:Էլիֆ Շաֆաքի վեպեր Կատեգորիա:13-րդ դարի թեմատիկ վեպեր Կատեգորիա:Թուրքական գրականություն Կատեգորիա:Գրական ստեղծագործություններ այբբենական կարգով
Ալբերտ Խառատյան
Ալբերտ Արմենակի Խառատյան, հայ բանասեր, պատմաբան։ Պատմական գիտությունների դոկտոր (1986), պրոֆեսոր (2009), ՀՀ ԳԱԱ թղթակից անդամ (2010) ։
Կենսագրություն
Ալբերտ Խառատյանը ծնվել է 1939 թվականին Երևանում։ 1964 թվականին ավարտել է Երևանի պետական համալսարանի բանասիրական ֆակուլտետը։ 1967-1973 թվականներին աշխատել է Հայկական հանրագիտարանի գլխավոր խմբագրությունում, 1973-1985 թվականներին՝ ՀՀ ԳԱԱ գիտական ինֆորմացիայի կենտրոնի, 1985-1988 թվականներին՝ Պատմության ինստիտուտի ավագ գիտաշխատող, 1991 թվականից՝ Հայ հասարակական մտքի և մամուլի բաժնի վարիչ, 1988 թվականից, միաժամանակ՝ «Լրաբեր հասարակական գիտական» հանդեսի գլխավոր խմբագիր։ 1986 թվականից դասախոսում է ԵՊՀ-ում, 2008 թվականից` ՀՀ ԳԱԱ գիտակրթական կենտրոնի լրագրության ամբիոնի վարիչ ։
Աշխատանքները վերաբերում են հայ մամուլի և հասարակական մտքի պատմությանը, հայ հասարակական հոսանքների և դրանց ներկայացուցիչների բնութագրին, ինչպես և Կոստանդնուպոլսի ու Զմյուռնիայի հայ գաղթօջախների պատմության հիմնահարցերին։
Փիթեր Քերի
Փիթեր Ֆիլիպ Քերի (Peter Philip Carey, ), ավստրալացի վեպերի և պատմվածքների հեղինակ, երկակի Բուքերյան մրցանակակիր (1988 և 2001 թվականներին)։ Ավստրալիայի միաբանության սպա է։ Քերիի երկու վեպերը էկրանավորվել են («Օսկար և Լյուսինդա», «Քելլի հրոսակախմբի իրական պատմությունը»)։